CELEX: 62015CN0233
Language: lv
Date: 2015-05-21 00:00:00
Title: Lieta C-233/15: Lūgums sniegt prejudiciālu nolēmumu, ko 2015. gada 21. maijā iesniedza Administratīvā apgabaltiesa (Latvija) – SIA “Oniors Bio”/Valsts ieņēmumu dienests

27.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 245/11
            
         Lūgums sniegt prejudiciālu nolēmumu, ko 2015. gada 21. maijā iesniedza Administratīvā apgabaltiesa (Latvija) – SIA “Oniors Bio”/Valsts ieņēmumu dienests
   (Lieta C-233/15)
   (2015/C 245/14)
   Tiesvedības valoda – latviešu
   
      Iesniedzējtiesa
   
   Administratīvā apgabaltiesa
   
      Pamatlietas puses
   
   
      Prasītāja: SIA “Oniors Bio”
   
      Atbildētājs: Valsts ieņēmumu dienests
   
      Prejudiciālie jautājumi
   
   
               1)
            
            
               Vai produkti, kuru no atsevišķām preču partijām izņemtie paraugu pārbaudes rezultāti neuzrāda denaturātu vai citu kaitīgu vielu klātbūtni, kas padara tos nelietojamus patēriņam, bet kuri saskaņā ar ražotāja sniegto informāciju nedrīkst tikt izmantoti pārtikā (pārtikas ražošanā un pārtikas apritē), jo preces ražošanas procesa īpatnību dēļ nevar tikt izslēgta kaitīgo vielu klātbūtne produktā, vispārīgi būtu kvalificējami ar kādu no Padomes 1987. gada 23. jūlija Regulas (EEK) Nr. 2658/87 (1) par tarifu un statistikas nomenklatūru un kopējo muitas tarifu I Pielikuma KN kodiem, kas paredzēts nepārtikas precēm, vai tomēr šādi produkti vispārīgi būtu kvalificējami ar kādu no KN kodiem, kas paredzēts pārtikas precēm?
            
         
               2)
            
            
               Kuriem kritērijiem Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I Pielikuma KN kodu piemērošanā un preces klasificēšanā, interpretējot jēdzienus “pārtikas prece” un “nepārtikas prece”, būtu piešķirama galvenā nozīme?
            
         
               3)
            
            
               Vai produkta izmantošanas mērķis var būt objektīvs preču klasifikācijas kritērijs Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I Pielikuma KN kodu piemērošanā un preces klasificēšanā?
            
         
               4)
            
            
               Vai Eiropas Savienības dalībvalsts kompetentās iestādes slēdziens, ka atbilstoši Eiropas Savienības un dalībvalsts tiesību aktiem, kas reglamentē pārtikas apriti, pieteicējas ievesto preci nedrīkstēs izmantot pārtikas apritē, jo tā ir nederīga lietošanai cilvēku uzturā, var tikt izmantots kā preču klasifikācijas kritērijs Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I Pielikuma KN kodu piemērošanā un preces klasificēšanā, interpretējot jēdzienu “nepārtikas prece”?
            
         
               5)
            
            
               Vai ražotāja sniegtā informācija par preces ražošanas tehnoloģisko procesu, kura dēļ nevar tikt izslēgta kaitīgo vielu klātbūtne produktā, var tikt izmantota kā preču klasifikācijas kritērijs Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I Pielikuma KN kodu piemērošanā un preces klasificēšanā, interpretējot jēdzienu “nepārtikas prece”?
            
         
               6)
            
            
               Kurām no klasificējamās preces fizikāli ķīmiskajām īpašībām ir galvenā nozīme Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I Pielikuma KN koda 1518 00 31 un KN koda 1517 90 91 pareizā interpretācijā un piemērošanā?
            
         
               7)
            
            
               Vai precei ar tādām fizikāli ķīmiskajām īpašībām, kādas ir konstatētas šajā lietā, vispārīgi būtu piemērojams Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I Pielikuma KN kods 1518 00 31?
            
         
      (1)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 1. lpp.; Īpašais izdevums latviešu valodā, 2. nod., 2. sēj., 382. lpp.).